آمریکا بیرلشمیش دؤولتلری پرزیدنتی دونالد ترامپ، سوریه‌نین قوزئیینده تورکییه‌نین عملیات ائتمه‌سی محتمل بؤلگه‌ده اولان ۵۰ آمریکا عسگرینین بؤلگه‌دن چیخدیغینی بیلدیردی.
ترامپ، یوکسک سویه‌لی حربی مقاملارلا آغ ائوده ائتدیگی گؤروشمه‌نین مطبوعاتا آچیق بؤلومونده، ژورنالیستلره سوریه قرارینا باغلی آچیقلامالار وئردی.
آمریکا بیرلشمیش دؤولتلرینین سوریه‌ده لازیم اولاندان اوزون قالدیغینی ایفاده ائد‌ن ترامپ،
"سؤز قونوسو بؤلگه‌ده (سوریه‌نین قوزئیینده تورکییه‌نین عملیات تشکیل ائده‌جگی بؤلگه) ۵۰ عسگر واردی و بو عسگرلر بؤلگه‌دن چیخدی" ایفاده‌سینی ایشلتدی.
ترامپ، آمریکا بیرلشمیش دؤولتلری‌نین سوریه‌ده‌کی داعش  منسوبلارینی و بو شخصلرین عائله‌لرینی اوزون مدت اللرین‌ده توتاممایاجاقلارینی وورغولایاراق،
"آنجاق عینی زامان‌دا، آوروپا اؤلکه‌لرینه گوونمه‌لی‌ییک. داعش ساواشچیلارینا گؤز قولاق اولمالاری اوچون ایران، عراق، تورکییه، سوریه، روسیا و دیگر بعضی اؤلکه‌لره گوونمه‌لی‌ییک" مئساژینی وئردی. سوریه قرارینا باغلی حربی مقاملارین اؤزونه اونای وئریب وئرمه‌دیگی سوالینا ترامپ،
"اینسانلاریمیزی ائولریمیزه گئری گتیرمه‌لی‌‌ییک. اورادا ساواشمیریق، پلیس‌لیک ائدیریک" دئدی.
ترامپ هآیریجا پرزیدنت رجب طیب اردوغان ایله بازار آخشامی ائتدیگی تلفن دانیشماسینا باغلی،
"اردوغانا (سوریه‌ده) هر کسه سایغی ایله داوراناجاغینی اومدوغومو سؤیله‌دیم" ایفاده‌سینی ایشلتدی.
ترامپ، آغ ائوده تشکیل ائدیله‌ن آمریکا بیرلشمیش دؤولتلری ایله ژاپن آراسین‌داکی تیجارت آنلاشماسینین ایمضا مراسیمینین آردین‌دان وئردیگی آچیقلامادا دا، سوریه ایله ایلگیلی قرارینین دوغرو اولدوغونو دیله گتیره‌رک،
"سوریه‌ده کیمسه‌نین طرفینی توتمورام" دئدی و پرزیدنت اردوغان ایله  یاخشی ایلیشکیلری اولدوغونو قید ائتدی.
